Cornelius Warmerdam

Cornelius «Dutch» Warmerdam (født 22. juni 1915, død 13. november 2001) var en amerikansk  friidrettsutøver som konkurrerte i grenen stavhopp. Han innehadde verdensrekorden i stavhopp fra 1940 til 1957. Han fikk ikke vært med OL siden både sommer-OL i 1940 og 1944 ble avlyst grunnet andre verdenskrig.

Warmerdam satte tre verdensrekorder i løpet av sin karriere, henholdsvis 4,60 meter i 1940, 4,72 meter i 1941 og 4,77 meter i 1942. Han var den første stavhopperen noensinne til å hoppe over 15 fot (4,572 meter), en høyde han mestret 43 ganger gjennom karrieren til tross for at ingen andre klarte å oppnå denne høyden mens Warmerdam var aktiv. Warmerdam hoppet med stive bambusstaver hele karrieren sin. Disse stavene bøyde ikke, i motsetning til stavhoppere nå som hopper med bøyelige staver fremstilt av fiberglass.

Referanser

Eksterne lenker
 

Stavhoppere fra USA